Thorntonbank

De Thorntonbank es ne lange zandbank vôor de Vlamsche Kust. De Thorntonbank ligt à peu près dertig kilomeitrs uut de kust, ter ôogte va Zêebrugge en Knokke. Ie es 20 km lank en es oungeveer 25 meiters ôger dan de omriengnde geulen. Toch ligt ie nog oltyd ounder de zêespiegel. Ze peizn da de noame komt van John  Thornton, ne Britse cartograaf uut de 17de en 18de êeuwe.

Windmeulnpark
Deur zyn liggienge (juste uut et zicht van de toeristn an de kust en weg van de voarroutn van de oceaanschumers) es de Thorntonbank uutgekoozn om een windmeulnpark ip te bouwn. Ip 24 juni 2003 eit et bedryf C-Power de concessie gekreegn om een windmeulnpark te bouwn met de noame 'Farshore': 't zou goan over 60 windturbines van elks 5MW, goe vo eletriek vo 600.000 menoagen. C-Power es een consortium va vuuf Belgische bedryvn. Ip de 23ste meie van 2007, noa nen lange lijdnsweg om olle vergunniengn round te krygn, begonn ze met de bouw van de sokkels van de windmeulns. 't Zyn vo 't moment de groatste en strafste ter weireld.

Externe koppeliengn
Website C-Power

550px|thumb|left|t = Thorntonbank

Categorie:Zandbank by West-Vloandern
Categorie:Nôordzêe
Categorie:Brugge